# Eiropas Savienības C 310/2014

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 310 |
| | |
| Izdevums latviešu valodā | Informācija un paziņojumi | 57. sējums2014. gada 12. septembris |

ISSN 1977-0952

Eiropas Savienības

Oficiālais Vēstnesis

C 310

Izdevums latviešu valodā

Informācija un paziņojumi

57. sējums2014. gada 12. septembris

---

| Paziņojums Nr. | Saturs | Lappuse |
| --- | --- | --- |
| | IV   Paziņojumi |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI |
| | Padome |
| 2014/C 310/01 | Paziņojums to personu ievērībai, kurām piemēro ierobežojošos pasākumus, kas paredzēti Padomes Lēmumā 2014/145/KĀDP, ko groza ar Padomes Lēmumu 2014/658/KĀDP, un Padomes Regulā (ES) Nr. 269/2014, ko īsteno ar Padomes Īstenošanas regulu (ES) Nr. 961/2014, par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība | 1 |
| | Eiropas Komisija |
| 2014/C 310/02 | Euro maiņas kurss | 3 |

Paziņojums Nr.

Saturs

Lappuse

IV   Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Padome

2014/C 310/01

Paziņojums to personu ievērībai, kurām piemēro ierobežojošos pasākumus, kas paredzēti Padomes Lēmumā 2014/145/KĀDP, ko groza ar Padomes Lēmumu 2014/658/KĀDP, un Padomes Regulā (ES) Nr. 269/2014, ko īsteno ar Padomes Īstenošanas regulu (ES) Nr. 961/2014, par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

1

Eiropas Komisija

2014/C 310/02

Euro maiņas kurss

3

| | V   Atzinumi |
| --- | --- |
| | CITI TIESĪBU AKTI |
| | Eiropas Komisija |
| 2014/C 310/03 | Grozījumu pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām | 4 |
| 2014/C 310/04 | Paziņojums par pieprasījumu saskaņā ar Direktīvas 2014/25/ES 35. pantu – Termiņa pagarinājums – Dalībvalsts pieprasījums | 10 |

V   Atzinumi

CITI TIESĪBU AKTI

Eiropas Komisija

2014/C 310/03

Grozījumu pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

4

2014/C 310/04

Paziņojums par pieprasījumu saskaņā ar Direktīvas 2014/25/ES 35. pantu – Termiņa pagarinājums – Dalībvalsts pieprasījums

10

| LV | |
| --- | --- |

LV

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Padome

| 12.9.2014 | LV | Eiropas Savienības Oficiālais Vēstnesis | C 310/1 |
| --- | --- | --- | --- |

12.9.2014

LV

Eiropas Savienības Oficiālais Vēstnesis

C 310/1

---

Paziņojums to personu ievērībai, kurām piemēro ierobežojošos pasākumus, kas paredzēti Padomes Lēmumā 2014/145/KĀDP, ko groza ar Padomes Lēmumu 2014/658/KĀDP, un Padomes Regulā (ES) Nr. 269/2014, ko īsteno ar Padomes Īstenošanas regulu (ES) Nr. 961/2014, par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

2014/C 310/01

Šeit sniegtā informācija ir paredzēta to personu ievērībai, kuras ir norādītas pielikumā Padomes Lēmumam 2014/145/KĀDP (1), kas grozīts ar Padomes Lēmumu 2014/658/KĀDP (2), un I pielikumā Padomes Regulai (ES) Nr. 269/2014 (3), ko īsteno ar Padomes Īstenošanas regulu (ES) Nr. 961/2014 (4), par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība.

Eiropas Savienības Padome ir nolēmusi, ka minētajos pielikumos (attiecīgi grozītos un īstenotos) uzskaitītās personas būtu jāiekļauj tādu personu un vienību sarakstā, kurām piemēro ierobežojošos pasākumus, kas paredzēti Lēmumā 2014/145/KĀDP un Regulā (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība. Pamatojums minēto personu iekļaušanai sarakstā ir izklāstīts minēto pielikumu attiecīgajos ierakstos.

Attiecīgo personu uzmanība tiek vērsta uz to, ka pastāv iespēja iesniegt pieteikumu kompetentām attiecīgās(-o) dalībvalsts(-u) iestādēm, kā norādīts Regulas (ES) Nr. 269/2014 II pielikumā minētajās tīmekļa vietnēs, lai iegūtu atļauju izmantot iesaldētos līdzekļus pamatvajadzību nodrošināšanai vai konkrētiem maksājumiem (sk. regulas 4. pantu).

Attiecīgās personas, pievienojot apliecinājuma dokumentus, var iesniegt Padomei lūgumu pārskatīt lēmumu par to iekļaušanu minētajā sarakstā; minēto lūgumu līdz 2015. gada 1. februārim sūta uz šādu adresi:

| Council of the European Union |
| --- |
| General Secretariat |
| DG C 1C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-pasts: sanctions@consilium.europa.eu |

Council of the European Union

General Secretariat

DG C 1C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-pasts: sanctions@consilium.europa.eu

Visi saņemtie komentāri tiks ņemti vērā norādīto personu un vienību saraksta regulārajā pārskatīšanā saskaņā ar Lēmuma 2014/145/KĀDP 6. panta trešo daļu un Regulas (ES) Nr. 269/2014 14. panta 4. punktu.

Attiecīgo personu uzmanība tiek vērsta arī uz iespēju apstrīdēt Padomes lēmumu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 275. panta otrajā daļā un 263. panta ceturtajā un sestajā daļā.

---

(1)  OV L 78, 17.3.2014., 16. lpp.

(2)  OV L 271, 12.9.2014., 47. lpp.

(3)  OV L 78, 17.3.2014., 6. lpp.

(4)  OV L 271, 12.9.2014., 8. lpp.

---

Eiropas Komisija

| 12.9.2014 | LV | Eiropas Savienības Oficiālais Vēstnesis | C 310/3 |
| --- | --- | --- | --- |

12.9.2014

LV

Eiropas Savienības Oficiālais Vēstnesis

C 310/3

---

Euro maiņas kurss (1)

2014. gada 11. septembris

2014/C 310/02

1 euro =

| | Valūta | Maiņas kurss |
| --- | --- | --- |
| USD | ASV dolārs | 1,2928 |
| JPY | Japānas jena | 138,38 |
| DKK | Dānijas krona | 7,4435 |
| GBP | Lielbritānijas mārciņa | 0,79580 |
| SEK | Zviedrijas krona | 9,1945 |
| CHF | Šveices franks | 1,2100 |
| ISK | Islandes krona | |
| NOK | Norvēģijas krona | 8,2035 |
| BGN | Bulgārijas leva | 1,9558 |
| CZK | Čehijas krona | 27,635 |
| HUF | Ungārijas forints | 314,80 |
| LTL | Lietuvas lits | 3,4528 |
| PLN | Polijas zlots | 4,1986 |
| RON | Rumānijas leja | 4,4190 |
| TRY | Turcijas lira | 2,8440 |
| AUD | Austrālijas dolārs | 1,4182 |
| CAD | Kanādas dolārs | 1,4236 |
| HKD | Hongkongas dolārs | 10,0200 |
| NZD | Jaunzēlandes dolārs | 1,5794 |
| SGD | Singapūras dolārs | 1,6346 |
| KRW | Dienvidkorejas vona | 1 341,49 |
| ZAR | Dienvidāfrikas rands | 14,1981 |
| CNY | Ķīnas juaņa renminbi | 7,9245 |
| HRK | Horvātijas kuna | 7,6220 |
| IDR | Indonēzijas rūpija | 15 325,23 |
| MYR | Malaizijas ringits | 4,1337 |
| PHP | Filipīnu peso | 56,920 |
| RUB | Krievijas rublis | 48,5670 |
| THB | Taizemes bāts | 41,628 |
| BRL | Brazīlijas reāls | 2,9671 |
| MXN | Meksikas peso | 17,0953 |
| INR | Indijas rūpija | 78,8026 |

Valūta

Maiņas kurss

USD

ASV dolārs

1,2928

JPY

Japānas jena

138,38

DKK

Dānijas krona

7,4435

GBP

Lielbritānijas mārciņa

0,79580

SEK

Zviedrijas krona

9,1945

CHF

Šveices franks

1,2100

ISK

Islandes krona

NOK

Norvēģijas krona

8,2035

BGN

Bulgārijas leva

1,9558

CZK

Čehijas krona

27,635

HUF

Ungārijas forints

314,80

LTL

Lietuvas lits

3,4528

PLN

Polijas zlots

4,1986

RON

Rumānijas leja

4,4190

TRY

Turcijas lira

2,8440

AUD

Austrālijas dolārs

1,4182

CAD

Kanādas dolārs

1,4236

HKD

Hongkongas dolārs

10,0200

NZD

Jaunzēlandes dolārs

1,5794

SGD

Singapūras dolārs

1,6346

KRW

Dienvidkorejas vona

1 341,49

ZAR

Dienvidāfrikas rands

14,1981

CNY

Ķīnas juaņa renminbi

7,9245

HRK

Horvātijas kuna

7,6220

IDR

Indonēzijas rūpija

15 325,23

MYR

Malaizijas ringits

4,1337

PHP

Filipīnu peso

56,920

RUB

Krievijas rublis

48,5670

THB

Taizemes bāts

41,628

BRL

Brazīlijas reāls

2,9671

MXN

Meksikas peso

17,0953

INR

Indijas rūpija

78,8026

---

(1)  Datu avots: atsauces maiņas kursu publicējusi ECB.

---

V Atzinumi

CITI TIESĪBU AKTI

Eiropas Komisija

| 12.9.2014 | LV | Eiropas Savienības Oficiālais Vēstnesis | C 310/4 |
| --- | --- | --- | --- |

12.9.2014

LV

Eiropas Savienības Oficiālais Vēstnesis

C 310/4

---

Grozījumu pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

2014/C 310/03

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

GROZĪJUMU PIETEIKUMS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
   (2)

Grozījumu pieteikums saskaņā ar 9. pantu

TOMA PIEMONTESE

EK Nr.: IT-PDO-0117-01074 – 3.1.2013.

AĢIN ( ) ACVN ( X )

1.   Produkta specifikācijas nodaļa, kurā izdarīti grozījumi

—

—

—

—

—

—

—

—

—

2.   Grozījuma veids

—

—

—

—

3.   Grozījums(-i)

Produkta apraksts

Lai labāk informētu patērētājus, ir svītrots termins “daļēji pasterizēts” [semicotto], jo spēkā esošajā specifikācijā daļēja pasterizēšana tika uzskatīta par neobligātu, un tas varēja maldināt patērētāju attiecībā uz produkta faktiskajām īpašībām.

Turklāt precizēts, ka norādītie izmēri un svars ir attiecīgie minimālie lielumi nogatavināšanas sākumposmā, taču pēc ilgstošas nogatavināšanas šie lielumi var būtiski samazināties.

Tā kā šis siers līdz ar nogatavināšanās paildzināšanu zaudē svaru, tad, lai nodrošinātu vienādu produkta kontroli, uzskatīts par lietderīgu papildināt tekstu, precizējot, ka norādītie izmēri un svars ir attiecīgie minimālie lielumi nogatavināšanas sākumposmā. Tas nozīmē, ka jāgroza norāde attiecībā uz produkta maksimālo svaru – agrāko 8 kg vietā turpmāk ir 9 kg.

Turklāt uzlabots siera masas apraksts Toma semigrasso paveidam – kā norādīts produkta aprakstā, jo ilgāk sieru nogatavina, jo tā masa ir mazāk elastīga un kļūst puscieta.

Lai patērētājam sniegtu drošas ziņas, skaidri norādīts, ka siera miza nav ēdama.

Ražošanas metode

Spēkā esošajā specifikācijā ir sacīts, ka “pienam, ko izmanto abu veidu Toma Piemontese ražošanā, jābūt iegūtam no vismaz diviem secīgiem slaukumiem, bet pilnpiena sieram, ja vajadzīgs, – no viena slaukuma”. Jaunajā redakcijā sacīts, ka “specifikācijas 2. pantā norādīto veidu siera ražošanai izmantojamajam pienam jābūt iegūtam no viena vai vairākiem slaukumiem”.

Līdz ar automātiskās slaukšanas ieviešanu dienas secīgo slaukumu skaits var tikt palielināts. No zinātniski tehniskā viedokļa slaukšanas automatizācijas sistēmu izmantošana piena īpašības nelabvēlīgi neietekmē; statistiska liecina, ka it īpaši tā sastāvs tauku satura (izteikts tauku gramos dienā) un proteīnu satura (izteikts proteīnu gramos dienā) ziņā ir līdzīgs tāda piena sastāvam, kas slaukts pēc tradicionālās metodes.

Gluži pretēji – var pat uzlaboties govju veselība, jo šo sistēmu izmantošana ļauj izvairīties no stresa, ko paaugstinātas laktācijas periodos rada slaukšana tikai divas reizes. Slaucot lielus piena daudzumus vairāk nekā divas reizes dienā, tesmenis un pupi ir pakļauti mazākam stresam, uzlabojas piena mikrobioloģiskās īpašības un samazinās saslimšana ar mastītu.

Tā kā pašreizējā specifikācijā nav norādes par to, vai pienam jābūt svaigam vai termiski apstrādātam, ir atzīts par lietderīgu turpmāk precizēt, ka izmantojamais piens ir vai nu svaigs, vai termiski apstrādāts.

Norādīts, ka paredzēto piena atpūtināšanas laiku siera vannā sāk skaitīt no piena ieliešanas tajā. Attiecībā uz daļējo nokrejošanu, kas paredzēta pustreknā siera ražošanai, norādīts, ka to veic vai nu ar nostādināšanu, vai mehāniskā ceļā.

Specifikācijā iekļauta iespēja pievienot pienam pienskābes baktēriju kultūras un/vai dabiskos ieraugus. Tas darīts tāpēc, ka piena īpašību vispārēja uzlabošanās, kas konstatēta pēdējos gados, izraisīja esošo baktēriju daudzuma būtisku samazināšanos, un tas savukārt atsevišķos gadījumos radīja problēmas recināšanas un nogatavināšanas posmā. Lai šādas problēmas novērstu, pienskābes baktēriju kultūru un/vai dabisko ieraugu izmantošana fermentācijas izraisīšanai pienā reizēm ir vajadzīga skābuma iegūšanai, kas savukārt noder piena recekļa konsistences uzlabošanai.

Turklāt palielināta piena sarecināšanas maksimālā temperatūra, kas spēkā esošajā specifikācijā bija 35 °C, – turpmāk tā ir 38 °C –, jo pienskābes baktērijas un dabiskie ieraugi attīstās labāk, ja sarecināšanas temperatūra ir tuva 38 °C (piena temperatūra slaukšanas brīdī).

Piena skābums, kas spēkā esošajā specifikācijā ir norādīts SH vienībās, turpmāk ir norādīts pH. Šis grozījums ļauj izmantot precīzāku un piemērotāku rādītāju, kas sniedz iespēju iegūt drošākus mērījumu rezultātus, tādējādi veicinot labāku rezultātu panākšanu.

Pašreizējā specifikācijā norādītais sarecēšanas laiks ir 30–40 minūtes. Uzskatīts par lietderīgu norādīt vienīgi 40 minūšu ilgo maksimālo robežu, jo sarecēšanas laiki mainīti atkarā no piena temperatūras un recekļa daudzuma. Turklāt atzīts, ka iespējamā turpmākā recekļa uzsildīšanā ir lietderīgi norādīt vienīgi 48 grādu maksimālo temperatūru, svītrojot norādi par temperatūras zemāko robežu. Pieredze un pēdējos gados ievāktie dati liecina, ka reizumis sarecēšanas laiks ir īsāks par trīsdesmit minūtēm un ka attiecīgas konsistences recekļa iegūšanai ne vienmēr ir vajadzīgs sildīt un/vai sasniegt paredzēto minimālo temperatūru. Tāpēc šķiet piemērotāk paļauties uz siernieka pieredzi un amatprasmi pieņemt lēmumu par sarecēšanas temperatūru un laiku atkarībā no dažādiem faktoriem.

Sālīšana sālījumā, kuras pašreizējais paredzētais ilgums ir 24–48 stundas, bieži vien rada problēmas, it īpaši tad, ja siera rituļu izmēri ir mazāki, jo šādu laika ierobežojumu dēļ pagatavotais siers reizēm ir pārāk sāļš. Šajā saistībā ir lietderīgi norādīt vienīgi 48 stundu maksimālo laiku, lai sāļuma ziņā produkts būtu tāds, kādam tam jābūt.

Attiecībā uz nogatavināšanas posmiem grozījumi veikti norādēs par produkta mitruma saturu un temperatūru.

Spēkā esošajā specifikācijā norādīts, ka mitruma saturs ir aptuveni 85 %. Šāds skaitlis, ko ražotāji vienmēr ir uzskatījuši par vidēju vērtību, gadu gaitā radījis interpretācijas problēmas. Tāpēc ir nolemts “aptuveni” vietā sniegt precīzāku informāciju, norādot, ka mitruma saturs atkarā no sezonas var būtu augstāks vai zemāks par 13 % salīdzinājumā ar minēto vērtību.

Attiecībā uz temperatūru uzskatīts, ka piemērotāk ir noteikt tās maksimumu, tāpēc patlaban paredzētais temperatūras intervāls (6–10 °C) aizstāts ar maksimālo temperatūru 13 °C.

Šie grozījumi ļauj uzlabot produkta nogatavināšanas posmu pārvaldību īpašā veidā – ņemot vērā apstākļus, kādi valda it sevišķi telpās, kas nav aprīkotas ar kondicionētājiem un kas tāpēc ir pakļautas sezonālajām svārstībām.

Marķējums

Lai garantētu autentiskumu un nodrošinātu to, ka tirgū laistais Toma Piemontese siers tiek pareizi identificēts, atzīts, ka produktu nepieciešams nodrošināt ar izcelsmes marķējumu, iespiežot to vienas rituļa plakanās puses vidusdaļā.

Citi

Dzīvnieku barība

Tā kā pašreizējā specifikācijā nav paskaidrots, kāda dzīvnieku barības daļa tiek iegūta noteiktajā ražošanas apgabalā, tad, lai labāk izceltu saikni ar teritoriju, precizēts, ka (pēc svara vairāk nekā 50 %) slaucamo dzīvnieku pamatbarības (ko veido zaļā un/vai konservētā lopbarība, kura tiek attiecīgi papildināta) devas izcelsme ir ražošanas apgabalā.

Ģeogrāfiskais apgabals

Ģeogrāfiskajā apgabalā izmaiņu nav, tas ir tāds pats kā iepriekš, un tajā ietilpst to pašu pašvaldību teritorija, taču Verbania Cusio Ossola provinces izveide nozīmēja arī to, ka dažu pašvaldību teritorijas, kas agrāk veidoja Novara provinci, tagad ietilpst minētajā jaunajā provincē. Konkrētāk, Verbania Cusio Ossola provinci veido 77 pašvaldību teritorijas, kas agrāk visas ietilpa Novara provincē.

VIENOTS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
   (3)

TOMA PIEMONTESE

EK Nr.: IT-PDO-0117-01074 – 3.1.2013.

AĢIN ( ) ACVN ( X )

1.   Nosaukums

Toma Piemontese

2.   Dalībvalsts vai trešā valsts

Itālija

3.   Lauksaimniecības produkta vai pārtikas produkta apraksts

3.1.   Produkta veids

1.3. grupa. Siers

3.2.   Produkta apraksts, uz kuru attiecas nosaukums (1)

Toma Piemontese pilnpiena paveida siers ir produkts, kas ražots vienīgi no govs pilnpiena, bet Toma Piemontese pustreknā paveida siers – vienīgi no daļēji nokrejota govs piena.

Gatavajam produktam jābūt ar šādām īpašībām.

—   Form: cilindriska ar plakanām vai gandrīz plakanām pusēm un nedaudz izliektiem sāniem.

—   Izmēri: rituļa diametrs 15–35 cm, augstums 6–12 cm.

—   Svars: no 1,8 līdz 9 kg.

(Norādītie izmēri un svars ir attiecīgie minimālie lielumi nogatavināšanas sākumposmā.)

—   Garoza: no pilnpiena pagatavotajam sieram – elastīga un gluda, gaišā salmu krāsā līdz sarkanīgi brūnā krāsā atkarībā no nogatavinājuma pakāpes; nav ēdama.

—   Garoza: pustreknajam sieram – mazelastīga, pēc izskata neizsmalcināta, izteiktā salmu dzeltenā līdz sarkanīgi brūnā krāsā; nav ēdama.

—   Siera masas struktūra: no pilnpiena pagatavotajam mīkstas masas sieram – ar smalku un izkliedētu acojumu; pustreknajam elastīgas vai puscietas (līdz ar nogatavošanās turpināšanos) masas sieram – ar smalku acojumu.

—   Siera masas krāsa: salmu bālgana.

—   Garša: no pilnpiena pagatavotajam sieram – maiga un patīkama ar izsmalcinātu aromātu; pustreknajam sieram – stipra un līdzsvarota ar samērā spēcīgu aromātu, kas, nogatavinot sieru ilgāk, kļūst izteiktāks.

—   Tauku saturs sausnā: no pilnpiena pagatavotajam sieram – ne zemāks par 40 %; pustreknajam sieram – ne zemāks par 20 %.

3.3.   Izejvielas (tikai pārstrādātiem produktiem)

Govs piens, sāls, teļa kuņģa glumenieka himozīns, ja vajadzīgs, arī pienskābes baktēriju kultūras un/vai dabiskie ieraugi. Dabiskajiem ieraugiem jābūt pagatavotiem ražošanas apgabalā un/vai iegūtiem no iepriekšējām siera partijām.

3.4.   Dzīvnieku barība (tikai dzīvnieku izcelsmes produktiem)

Dzīvnieku barībai jābūt veidotai no galvenokārt noteiktajā ģeogrāfiskajā apgabalā iegūtas zaļās un/vai konservētās lopbarības, vai arī žāvētas rupjās lopbarības, kas ievākta pļavās, ganībās vai pļavu ganībās, kā arī siena.

3.5.   Īpaši ražošanas posmi, kas jāveic noteiktajā ģeogrāfiskajā apgabalā

Visam ražošanas procesam (dzīvnieku audzēšana un piena iegūšana, piena sarecināšana, recekļa apstrāde, formas veidošana, sūkalu notecināšana, siera sālīšana un nogatavināšana) jānoris 4. punktā noteiktajā apgabalā.

3.6.   Īpaši noteikumi griešanai, rīvēšanai, iepakošanai u. c.

Sieru drīkst tirgot gan veselos rituļos, gan sagrieztu gabalos, gan sadalītu porcijās, gan arī safasētu. Sadalīšanu porcijās un safasēšanu drīkst veikt arī ārpus noteiktā ražošanas apgabala.

3.7.   Īpaši noteikumi marķēšanai

Tieši pirms laišanas tirdzniecībā siera rituļiem piestiprina atbilstības marķējumu – apaļas formas papīra etiķeti (14–27 cm diametrā) – un marķējumu, uzspiežot to uz rituļu vienas puses vidusdaļas ar attiecīgiem spiedogiem, kuros atveidots šā ACVN produkta logotips un burts “S” – pustreknajam sieram. Tikai pēc šīs marķēšanas un etiķetes uzlikšanas produktu var laist tirgū ar aizsargāto cilmes vietas nosaukumu Toma Piemontese.

Papīra etiķeti var uzlīmēt, izmantojot pārtikas līmi.

Ar ACVN Toma Piemontese apzīmētā produkta marķējumu veido stilizētas zilas krāsas govs attēls, uz kuras ir balts uzraksts “Toma Piemontese”, ko aptver aplis Itālijas valsts karoga krāsās.

Izcelsmes marķējumu veido plastmasas spiedogs, kura viducī ir govs galvas veidā stilizēts “T” burts; attēla kreisajā pusē ar lielo alfabēta burtu un divciparu numuru jābūt norādītam ražotāja burtciparu kodam. Ja siers Toma Piemontese ir “pustrekns”, tad logotipa virspuses vidū attiecīgā lodziņā jābūt norādītam lielajam “S” burtam.

Uz papīra etiķetes vidusdaļā norāda ar ACVN Toma Piemontese apzīmētā produkta logotipu, bet ārējā zaļas krāsas aplī – uzrakstu “Toma Piemontese Dop” [“ACVN Toma Piemontese”]. Ja siers Toma Piemontese ir “pustrekns”, tad jāatveido arī vārds “Semigrasso” [pustrekns]. Tādu pašu logotipu jāatveido arī uz porcijās sagriezta produkta.

4.   Precīza ģeogrāfiskā apgabala definīcija

Piena izcelsmes, pārstrādes un Toma Piemontese siera nogatavināšanas apgabalā ietilpst šādu provinču administratīvā teritorija: Novara, Vercelli, Biella, Torino, Cuneo, Verbania Cusio Ossola, kā arī Asti provinces Monastero Bormida, Roccaverano, Mombaldone, Olmo Gentile un Serole pašvaldība un Alessandria provinces Acqui Terme, Terzo, Bistagno, Ponti un Denice pašvaldība.

5.   Saikne ar ģeogrāfisko apgabalu

5.1.   Ģeogrāfiskā apgabala specifika

Noteiktajam apgabalam raksturīgs ievērojams nokrišņu daudzums, taču to sadalījums ir samērā vienmērīgs: gadā izkrīt 800–1 500 mm nokrišņu, vismazāk to ir ziemā, visvairāk pavasarī un diezgan daudz vasarā un rudenī, turklāt līdzenumos liels nokrišņu ūdens daudzums ir pieejams apūdeņošanas vajadzībām. Klimatiskie apstākļi apvienojumā ar vējainību (saskaņā ar novērojumiem tās vidējā absolūtā vērtība gadā ir 5,4 stundas dienā, maksimums – 8,4 stundas dienā – jūlijā, bet minimums – 3,5 stundas dienā – novembrī un decembrī) un augsnes īpašībām rada unikālu un Eiropā neatkārtojamu vidi. Šādi augsnes un klimatiskie apstākļi ietekmē lopbarības īpašības, jo tā ļoti maz cieš no temperatūras un mitruma svārstībām, tādējādi veicinot lopbarības augšanas sparu un bagātīgu ražu. Pļavās, ganībās un kultūrā audzētās lopbarības platībās parasti ir sevišķi daudz ganību airenes, lucernas un citu augstvērtīgu graudzāļu un pākšaugu, piemēram, āboliņa. Lopbarības kvalitāte ļauj iegūt lielisku pienu, kura īpašības pāriet sierā, nodrošinot tam neatkārtojamu garšu un aromātu.

Šie īpašie apstākļi ir labvēlīgi arī lauksaimniecības dzīvniekiem, jo labvēlīgi ietekmē to labturību kūtīs.

Siernieku sevišķā prasme veikt recekļa sagriešanas darbības ir noteicoša, lai iegūtu pareizas konsistences un mīkstu siera masu ar smalku un izkliedētu acojumu.

5.2.   Produkta specifika

Sieram ir raksturīga mīkstas konsistences masa ar smalku un izkliedētu acojumu.

5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Īpašie klimatiskie apstākļi – liels nokrišņu daudzums, augsts gaisa relatīvais mitrums un raksturīgā vējainība – apvienojumā ar siernieku meistarību, kuri šos apstākļus mācējuši prasmīgi izmantot, ir faktori, kas radījuši produktu, kurā pilnībā izpaužas noteiktā ražošanas apgabala potenciāls, – Toma Piemontese sieru, kura būtiska īpašība ir tā sevišķi mīkstā masa. Siernieku īpašā meistarība ir par iemeslu tam, ka, griežot recekli, kas pagatavots bez pasterizēšanas vai ar ļoti vieglu daļēju pasterizēšanu, viņiem izdodas iegūt tādus siera graudus, kas nodrošina pilnīgu līdzsvaru starp siera masu un sūkalām.

Turklāt īpašā nogatavināšana, ko tradicionāli veic dabiskās alās vai piemērotā vidē, kurai raksturīgs ļoti augsts gaisa mitrums, arī šajā posmā siera masu ļauj saglabāt mīkstu.

Atsauce uz specifikācijas publikāciju

(Regulas (EK) Nr. 510/2006 (4) 5. panta 7. punkts)

Valdība ir uzsākusi valsts iebildumu procedūru, ar ACVN Toma Piemontese apzīmētā produkta specifikācijas grozījuma pieteikumu 2012. gada 1. martā publicējot “Itālijas Republikas Oficiālā Vēstneša” [Gazzetta Ufficiale della Repubblica Italiana] 51. numurā.

Ražošanas specifikācijas konsolidētā redakcija ir pieejama internetā šādā tīmekļa vietnē:

http://www.politicheagricole.it/flex/cm/pages/ServeBLOB.php/L/IT/IDPagina/3335

vai tieši atverot Lauksaimniecības un mežsaimniecības ministrijas tīmekļa vietnes mājas lapu (www.politicheagricole.it) un tad uzklikšķinot uz “Qualità e sicurezza” (ekrāna augšdaļas labajā pusē) un, visbeidzot, uz “Disciplinari di Produzione all’esame dell’UE”.

---

(1)  OV L 343, 14.12.2012., 1. lpp.

(2)  OV L 93, 31.3.2006., 12. lpp. Aizstāta ar Regulu (ES) Nr. 1151/2012.

(3)  Aizstāta ar Regulu (ES) Nr. 1151/2012.

(4)  Sk. 3. zemsvītras piezīmi.

---

| 12.9.2014 | LV | Eiropas Savienības Oficiālais Vēstnesis | C 310/10 |
| --- | --- | --- | --- |

12.9.2014

LV

Eiropas Savienības Oficiālais Vēstnesis

C 310/10

---

Paziņojums par pieprasījumu saskaņā ar Direktīvas 2014/25/ES 35. pantu – Termiņa pagarinājums

Dalībvalsts pieprasījums

2014/C 310/04

Komisija 2014. gada 15. maijā saņēma pieprasījumu saskaņā ar 35. pantu Eiropas Parlamenta un Padomes 2014. gada 26. februāra Direktīvā 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (1).

Pieprasījums, ko iesniegusi Polijas Republika, attiecas uz elektroenerģijas ražošanu un vairumtirdzniecību minētajā valstī. Attiecīgais paziņojums 2014. gada 18. jūnijā tika publicēts OV C 186 14. lappusē. Sākotnējais termiņš bija 2014. gada 25. septembris.

Saskaņā ar Direktīvas 2014/25/ES IV pielikuma 1. punkta ceturto daļu Komisija, vienojoties ar attiecīgā atbrīvojuma pieprasījuma iesniedzēju, var pagarināt termiņu. Tā kā nepieciešams saņemt un analizēt papildu informāciju, ar Polijas Republikas piekrišanu laikposms, kas ir Komisijas rīcībā, lai pieņemtu lēmumu par minēto pieprasījumu, tiek pagarināts par 26 darbdienām.

Līdz ar to galīgais termiņš ir 2014. gada 31. oktobris.

---

(1)  OV L 94, 28.3.2014., 243. lpp.

---